Lolland-Falsters Stifts-Tidende, 1845-09-18
Rusland. Den russiske General Woronzows seierrige Tog mod Tscherkesserne synes at have forvandlet sig til et Nederlag; thi han har i skyndsomst Tilbagetog maattet begive sig hjem igjen paa russisk Gebeet. De modtagne Efterretninger herom ere endnu kun fragmentariske; men man kan dog see deraf, at Russerne have været bragte i en farlig Fælde. Som bekjendt havde Genral Woronzow, efter en morderisk Kamp, hvori hele Rækker af Stormende bleve nedskudte, og ethvert Skridt fremad maatte kjøbes med Blod, erobret den befæstede Flække Dargo, som man ansaae for at være Schamyls Residents. Kun Udsigt til Bytte og den Omstændighed, at man bestandigt kunde sende nye Corps i Jlden, opretholdt Troppernes Mod. Men da Russerne endelig havde erobret Byen, bleve de ubehageligt overraskede, da de istedetfor Høvdingens rige Regjeringssæde fandt en ussel Landsbyrnin, thi den havde kun interimistisk været Schamls Opholdsted; hans egentlige Residents ligger dybere inde i Bjergene. Russerne kunde ikke længe holde sig her, og videre kunde de ikke komme, da Bjergfolkene havde besat alle Høiene trindtomkring. Et Corps paa 10,000 Mand havde gjort en uheldig Sidebevægelse, og en Transport med Levnetsmidler var falden i Fjendens Hænder. Over tusinde Mand (efter andre Beretninger 2000), hvoriblandt flere Generaler og 30 andre Officerer, vare faldne. Armeens Stemning, Troppernes physiske Tilstand og Mangel paa Levnetsmidler, samt Efterretningen om, at Schamyl kunde vente betydelig Forstærkning, bestemte Overgeneralen til strax at marschere tilbage. Dette blev udført med en Hurtighed, der lignede en Flugt, og som endnu lod mange af Russernes Bagtropper bløde under de forfølgende Bjergfolks Klinger. Tabet erfarer man vel neppe; nu antager man det paa russisk Side for imellem 6 og 10,000 Mand. Den forfeilede Expeditions Styrke havde paa Henmarschen været 40 til 45,000 Mand. Disse Efterretninger grunde sig paa Breve fra Officerer, der selv have været med i dette uheldige Felttog. Dargo behersker en Huulvei igjennem en Skov. For at komme dertil maatte Russerne tage med Storm 26 Forhugninger, der vare dannede af Træstammer og gjennem skare Dalen i en Længde af 8 Miil. Da Grev Woronzow endelig havde erobret Byen, og just som han lod sine Soldater synge et Tedeum, blev han pludselig angreben paa alle Sider af Bjergbeboerne, som man troede adspredte og langt borte. Denne offensive Tilbagekomst havde til Hensigt at beskjæftige ham, medens hans Convoi paa samme Tid blev angreben. Den russiske Armee manglede Levnetsmidler, som den ventede, og til hvis Beskyttelse Generalen havde afsendt 10,000 Mand. Alle disse Tropper og den Transport, de førte med sig, bleve med frygtelig Forvovenhed angrebne af Schamyls Krigere. Man sloges i flere Timer med en rasende Bitterhed. Kaukasierne bemægtigede sig 900 Muulæsler, belæssede med Levnetsmidler, og de havde vistnok taget den hele Transport, hvis de ikke havde manglet Patroner. De styrtede sig derpaa med Sablen i Haanden mod Russerne og gjennenbrøde deres Rækker, for at kæmpe Mand imod Mand. Da General Woronzow endelig havde modtaget Levningerne af sin Transport, vare hans Tropper decimerede og udmattede; desuden vilde han om kort Tid aldeles mangle Levnetsmidler, og Byens Huse laae i Gruus, da Schamyl selv havde sat Jld paa dem for Russernes Ankomst. Og var General Freitag ikke ilet Bronzow til Hjælp, var han vistnok bleven ganske ødelagt, thi Bjerg beboerne havde opkastet nye Forhugninger, for at afskjære Tilbagetoget. Det hele Felttog har altsaa været uden ringeste Nytte, og Woronzows Plan, at undertvinge Bjergfolkene, er mislykket, uagtet den store Magt, han havde at byde over.